κοινωνικά+δίκτυα

Οι εκπαιδευτικοί δοκιμάζουν νέες εφαρμογές και κρίνουν τις εμπειρίες τους στα κοινωνικά δίκτυα μέσα από αυτόν τον ιστοχώρο. Αναζητώντας την πορεία σε αυτό το νέο δρόμο, παρουσιάζει ο κάθε ένας την δική του προσπάθεια και τα αποτελέσματά της. Με βήματα προσεκτικά και μεθοδικά προσπαθούν σε διάφορες βαθμίδες να βιώσουν μαζί με τους μαθητές τους την θετική επίδραση που έχουν τα κοινωνικά δίκτυα στην συνεργασία, την αύξηση του ενδιαφέροντος, την ενεργοποίηση της κοινότητας, και παράλληλα να λύσουν τα προβλήματα που προκύπτουν. 15 χρονοι μαθητές που εξετάζουν την άλλη διάσταση του facebook, εκτός από την διασκεδαστική, συζητώντας με ύφος υπεύθυνο στο γκρουπ που δημιουργησε για αυτόν ακριβώς τον σκοπό ο δάσκαλός τους. Ανακαλύπτουν ότι τα σχόλια γίνονται επιχειρήματα όταν σκέφτεσαι με ποιο τρόπο και ύφος θα σχολιάσεις. Ένα γυμνάσιο ανεβάζει στο flickr τις μαθητικές φωτογραφίες της χρονιάς για να δημιουργηθεί ένα ψηφιακό ιστορικό αρχείο. Οι απόφοιτοι δεν χρειάζεται πια να ψάχνουν σε σκονισμένα συρτάρια τις παλιές φωτογραφίες αλλά στο flickr. Παράλληλα όμως με αυτά τα παραδείγματα υπάρχουν και χρήσιμες συμβουλές όπως για την αντιμετώπιση των προσβλητικών σχολίων στις αναρτήσεις. Αν και δεν είναι ένα συνηθισμένο φαινόμενο, ωστόσο υπάρχει, και ο “ψηφιακός βανδαλισμός” αντιμετωπίζεται ,σύμφωνα με το άρθρο, απαντώντας στον κακόβουλο χρήστη με ευγένεια όπως ακριβώς θα απευθυνόσασταν και σε ένα φυσικό πρόσωπο.

[|Το facebook στις αίθουσες διδασκαλίες] [|Τα κοινωνικά δίκτυα στο σχολείο του σήμερα] [|Παραδείγματα κοινωνικών δικτύων στη Μάθησης]

[|Κοινωνικά δίκτυα στην εκπαίδευση] [|Τα κοινωνικά δίκτυα στο σχολείο] [|Σχεδιάστε το μάθημά σας με τα κοινωνικά δίκτυα]